Nacionalinis olimpinis komitetas

Nacionalinis olimpinis komitetas arba tautinis olimpinis komitetas – iš viso 205 veikiančios valstybės ar teritorijos nevyriausybinės organizacijos, prižiūrinčios šalies sportinę veiklą ir atstovaujanti jai olimpinių žaidynių teisinėje ir etikos sistemoje. Visos 193 Jungtinių Tautų organizacijos narės turi savo nacionalinius olimpinius komitetus, kurie yra pripažinti tarptautinio olimpinio komiteto. Taip pat tautinius komitetus turi dar trylika teritorijų:
Taivanas (žaidynėse dalyvauja kaip Kinų Taipėjus),
Palestina,
Kosovas,
Keturios JAV neinkorporuotos teritorijos: Guamas, Amerikos Samoa, Puerto Rikas ir JAV Mergelių salos,
Trys Jungtinės Karalystės užjūrio teritorijos: Bermuda, Britų Mergelių salos ir Kaimanų salos,
Nyderlandų Karalystės teritorija - Aruba,
Kinijos Liaudies Respublikos specialioji teritorija Honkongas,
Naujosios Zelandijos asocijuota teritorija - Kuko Salos.

Jauniausi tautiniai olimpiniai komitetai (pripažinti 2015 m.) yra Kosovo ir Pietų Sudano.

Nepripažinti olimpiniai komitetai 
Makao (nuo 1987 m.) ir Farerų salų tautiniams olimpiniams komitetams leista dalyvauti parolimpinėse žaidynėse, bet joms nesuteikta teisė pasirodyti Olimpiadoje. Makao komitetui taip pat suteikta teisė dalyvauti Azijos žaidynėse.

Kitos teritorijos siekiančios nacionalinių olimpinių komitetų pripažinimo: Katalonija, Gibraltaras, Prancūzijos Polinezija, Niujė, Somalilandas, Naujoji Kaledonija, Kurdistanas, Abchazija,  Indėnai, Šiaurės Marianų salos, Angilija, Montseratas ir Terkso ir Kaikoso salos.

Išnašos